ԱՐՏԱՇԱՏ ՀԱՄԱՅՆՔԻ ՂԵԿԱՎԱՐ ԿԱՌԼԵՆ ՄԿՐՏՉՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ` ԱՍՈՐԱԿԱՆ ՆՈՐ ՏԱՐՎԱ ԱՌԹԻՎ

Հայաստանի և Արտաշատի ասորական համայնքի սիրելի՛ ներկայացուցիչներ, ջերմորեն շնորհավորում եմ ձեզ՝ այսօր նշվող ասորական Նոր տարվա` Հաբ-Նիսանի առթիվ:

Թո՛ղ սիրո և պտղաբերության պայծառ ու հինավուրց այս տոնը խինդով և ջերմությամբ լցնի ձեր տները և բոլոր ասորիների համար նոր ու երջանիկ տարվա մեկնարկը ազդարարի:

Ասորի մեր քույրերին և եղբայրներին մաղթում եմ խաղաղ ու անամպ երկինք, երջանկություն, ամենայն բարիք և հաջողություններ իրենց բոլոր նախաձեռնություններում՝ ուղղված ազգային ինքնության և հազարամյակների մշակութային հարուստ ժառանգության պահպանմանը:

Շնորհավոր Հաբ-Նիսան: